Разред: VI

Број часа: 1.

Методска јединица: Увод у историју Цркве. Педесетница.

Тип часа: обрада новог градива

Уводни дио

Упознајем ученике са градивом ове године, то јест са историјом Цркве. Објашњавам им укратко подјелу на три периода, како је она изведена и зашто и шта је карактеристично за који период.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Ученици прве групе треба да испричају све што знају о Вазнесењу Господњем, дакле о посљедњем јеванђелском догађају и о догађају који је претходио оснивању Цркве. Друга група има задатак да опише шта се десило са апостолима на дан Педесетнице и да то објасне својим ријечима и како они то схватају и тумаче. Такође, треба да опишу како се данас прославља овај празник, шта су његове карактеристике. Објашњавам им символику празника. Трећа група говори о проповиједи светог апостола Петра, о њеној садржини и снази, о утиску који је остављала на присутне. Ова група треба да објасни зашто је, по њиховом мишљењу та проповијед била толико снажна и одакле је долазила њена снага. Четврта група треба да објасни зашто се баш Духови називају рођенданом Цркве и да опише значај крштења оних који су повјеровали и значај крштења уопште, то јест шта се крштењем битно мијења код човјека који прима ову свету тајну. Пета група говори о мисионарском раду апостола, од чега се он састојао, по њиховом мишљењу, то јест шта су апостоли чинили, да ли су имали препрека и каквих и како су се тим препрекама, по мишљењу ученика, супротстављали. Шеста група ће нешто рећи о апостолским посланицама и јеванђељима, о потреби за њиховим постојањем о томе шта у њима пише и какав је њихов значај био некад, а какав је данас. Нека испричају све што знају о овоме и о Светом Писму Новог завјета уопште.

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове лекције, који се састоји из неколико игара кроз које провјеравам шта су научили и како повезују научено градиво у цјелину. Ако остане времена, читамо одређено поглавље из Светог Писма.

Додатак приреми 6 - 1

1. Гдје се догодио силазак Светога Духа на апостоле?
2. На колико периода се дијели историја Цркве?
3. Који елементи улазе у појам Цркве?
4. Наброј бар три богослужења.
5. Како ословљавамо епископа?
6. У ком облику је сишао Дух Свети на апостоле?
7. Које године се догодио силазак Светога Духа на апостоле?
8. Шта је то Црква?
9. Ко је установио свештенички чин у Новом завјету?
10. Како су се звали родитељи Свете Дијеве Марије?

Петар, Матеј, Павле, Јуда, Тома – јеванђелист, невијерни, посланице, проповијед, издајник

Сион, Витлејем, Синај, Кана Галилејска, Тавор – Педесетница, Преображење, чудо, Мојсије, Божић

Асоцијације:

Христос, апостоли, Маслинска гора, четрдесет – Вазнесење

Заповијести, прсти, октобар, крштење (дести члан Символа) – десет

Голуб, огањ, животворни, благодат – Свети Дух

Дванаест, Петар, ученици, послани – апостоли

Вазнесење, десет, Свети Дух, апостоли – Педесетница

Дап, или Флп

Разред: VI

Број часа: 2.

Методска јединица: Свети првомученик и архиђакон Стефан

Тип часа: обрада новог градива

Уводни дио

Понављамо претходну лекцију. Тражим од њих да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Ученици прве групе треба нешто да испричају о ђаконској служби уопште, о томе кад је и како настала, каква је њена улога била некада, а какава данас и какав је њен значај као такве. Ученици друге групе пишу све што знају о чудима која се чине вјером, јер се за светог Стефана каже да је таква чуда он чинио. Како се то вјером чине чуда и која нам је потврда за то из Светога Писма? Ова група треба да анализира и улогу чуда у историји спасења. Трећа група истражује како то хришћани треба да се супротстављају својим противницима, а како не треба, а темељећи се управо на начину супротстављања који је показао свети Стефан. Да ли је хришћанима својствено супротстављање силом? Четврта група има задатак да каже шта значи то што је видио свети Стефан небеса отворена, кога Бог удостојава таквог виђења и која је важност таквог виђења. Да ли су другисветитељи имали таква виђења? Нека упореде то са доживљајем Раја. Пета група треба нешто да каже о значају мучеништва у првим вијековима о томе на који начин је оно било потврда снаге ране Цркве, а не њене слабости и како је то крв мученика била сјеме за нове хришћане, као што је тврдио Тертулијан. Ученици из шесте групе описују величину промисла Божијег који је допустио да Црква буде гоњена како би се хришћани разишли по свијету и ширили вјеру. Треба то да опишу и испричају својим ријечима, како они то замишљају, а не да говоре теолошки.

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове лекције, који се састоји из неколико игара кроз које провјеравам шта су научили и како повезују научено градиво у цјелину. Ако остане времена, читамо одређено поглавље из Светог Писма.

Допуна припреми 6 – 2

1. Ко је био свети Стефан?
2. Гдје се догодио силазак Светог Духа на апостоле?
3. Шта је то Црква?
4. Ком празнику је посвећена стара црква у Зворнику?
5. Гдје је Бог дао Десет заповијести?
6. Ко је убио светог Стефана и како?
7. У коме облику је сишао Дух Свети?
8. Како се дијели историја Цркве
9. Наброј бар три света сасуда.
10. Зашто хришћани поштују крст?

Стефан, Мојсије, Христос, Гамалил, Петар – пророк, Месија, стијена, ђакон, кнез

Јерусалим, Сион, Јордан, Црвено море, Назарет – Марија, Мојсије, Стефан, Јован, Петар

Ђакон, мудар, каменовање, Гамалил – Стефан

Кападокија, војвода, храбар, мај – Ђорђе

Солун, Нестор, новембар, растанак – Димитрије

Пшеница, наука, кукољ, сјетва – сјеме

Стефан, Ђорђе, Димитрије, сјеме – мученици

Дап, или Флп

Разред: VI

Број часа: 3.

Методска јединица: Обраћање Савла у хришћанство

Тип часа: обрада новог градива

Уводни дио

Понављамо претходну лекцију. Тражим од њих да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Прва група треба да објасни зашто су Јевреји гонили хришћане, шта су хтјели тиме да постигну и зашто им је то било толико битно. Да ли су гонили хришћане из интереса и каквог? Друга група треба да исприча нешто о Савловом животу прије обраћања у хришћанство. Нека дају свој став о томе да ли је Савле гонио хришћане из интереса, или из убјеђења и нека свој став образложе. Нека кажу све што знају о образовању у то доба, које је и Савле стекао. Трећа група објашњава догађај који се десио када је Савле улазио у Дамаск. Задатак ове групе је да каже зашто се Бог јавља баш Савлу, а не осталим гонитељима и зашто се Савле обраћа Богу са Господе, иако Га је до тада гонио. Да ли је он знао шта ради и да ли је био спреман на покајање. Четврта група треба да на Савловом примјеру покаже и објасни какав је значај Крштења за човјека, а какав покајања. Како се хришћани кају, који је значај поста и шта добијамо крштењем? Пета група говори о Павловој ревности, о његовом труду да се искупи за своја пређашња сагрјешења. Ученици треба да кажу какав је значај овог примјера за све нас данас. Да ли и наше покајање за наше гријехе захтијева неки труд и какав, или је довољно само рећи да се кајемо, или чак ни то? Ученици шесте групе треба да опишу каквим се све опасностима изложио свети апостол Павле прешавши у хришћанство и да ли искрена љубав према Богу захтијева и да свој живот жртвујемо када је то потребно. Како то објашњавају ученици?

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове лекције, који се састоји из неколико игара кроз које провјеравам шта су научили и како повезују научено градиво у цјелину. Ако остане времена, читамо одређено поглавље из Светог Писма.

Допуна припреми 6 – 3

1. У коме граду је било много хришћана, па је Савле отишао да их гони?
2. Ко је био свети Стефан?
3. Ко је од апостола одржао проповијед народу на дан Педесетнице?
4. Наброј пет одежда које носи свештеник на Литургији.
5. Колико година је имала Дијева Марија кад је одведена у јерусалимски храм?
6. Ко је био Савле прије обраћења у хришћанство?
7. Ко је убио светог Стефана и како?
8. Гдје се догодио силазак Светог Духа на апостоле?
9. Наброј бар три богослужбене књиге.
10. Како гласи прва од Десет Божијих заповијести?

Јерусалим, Дамаск, Антиохија, Сион, Синај – Стефан, хришћани, Мојсије, Павле, Петар

Петар, Павле, Марко, Лука, Мојсије – Петокњижје, Јеванђеље, рибар, Дјела апостолска, обраћеник

Савле, Пилат, Јуда, Ирод – непријатељ

Муке, вјечне, огањ, црв – пакао

Искушава, наговара, ослађује, лаже – кушач

Гмиже, уједа, трује, дави – змија

Непријатељ, пакао, кушач, змија – ђаво

Дап, или Флп

Разред: VI

Број часа: 4.

Методска јединица: Пропаст Јерусалима и јеврејске државе

Тип часа: обрада новог градива

Уводни дио

Понављамо претходну лекцију. Тражим од њих да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Ученици прве групе треба укратко да кажу шта се све дешавало са хришћанима, то јест онима који су прелазили у хришћанство. Треба да препричају садржај претходне три лекције. Ученици друге групе описују понашање Јевреја према хришћанима, зашто су мрзили хришћане, како су поступали са пророцима у Старом завјету, са самим Христом и Црквом Његовом. Да ли је такво понашање Јевреја било у складу са даровима које им је Бог дао? Трећа група говори о односима између Римљана и Јевреја, ко су били једни, а ко други, ко је био Понтије Пилат, а ко фарисеји и зашто се међусобно нису подносили? Хришћани нису учествовали у устанку Јевреја. Зашто? Јесу ли они били издајници? Четврта група говори о самом храму у Јерусалиму, све што знају о њему. Ко је са три године одведен у храм? Шта обиљежавамо на Сретење? Зашто је Бог допустио да храм буде срушен? Зашто је допустио да буду срушени толики православни и српски храмови – њихово мишљење? Пета група истражује шта значи то да су Јевреји били изабрани народ и јесу ли они то и данас. Због чега су били изабрани у Старом завјету и које познате Јевреје из историје спасења знају ђаци? Шта нам ово све говори о изабраности? Шеста група прави разлику између храма и синагоге. Шта се то у храму могло обављати, а да у синагогама не може? Ако неко од ученика зна, нека исприча причу о сусрету Христа и Самарјанке. Шта је Христос одговорио – које је мјесто гдје се треба клањати Богу?

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове лекције, који се састоји из неколико игара кроз које провјеравам шта су научили и како повезују научено градиво у цјелину. Ако остане времена, читамо одређено поглавље из Светог Писма.

1. Ко је прорекао да ће Јерусалим бити срушен и пропасти?
2. У коме граду је било много хришћана, па је Савле ишао тамо да их гони?
3. Шта је то Црква?
4. Који су најчешћи символи за Исуса Христа?
5. Ко је први изговорио Молитву Господњу?
6. Због чега се гњев Божији подигао против Јевреја, па је Јерусалим срушен?
7. Ко је био Савле прије обраћења?
8. Како се дијели историја Цркве?
9. Шта треба да изрази лице Пресвете Богородице на иконама?
10. Како су се звали родитељи светог Јована Крститеља?

Јерусалим, Дамаск, Антиохија, Сион, Витлејем – Павле, Божић, Тит, Свети Дух, хришћани

Пилат, Тит, Савле, Стефан, Петар – фарисеј, војсковођа, ђакон, намјесник, апостол

Месија, Помазаник, Исус, Господ – Христос

родитељ, мушкарац, Молитва Господња, чело – Отац

голуб, огањ, исходи, шаље се – Свети Дух

Педесетница, Духови, три анђела, Тројичиндан – Тројице

Христос, Отац, Свети Дух, Тројице – Пресвета Тројица

Дап, или Флп

Разред: VI

Број часа: 5.

Методска јединица: Апостолски сабор у Јерусалиму

Тип часа: обрада новог градива

Уводни дио

Понављамо претходну лекцију. Тражим од њих да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Ученици прве групе треба да изложе шта је све карактерисало јеврејску религију прије хришћаства, који обреди, прописи, шта су све Јевреји морали да испуњавају и шта им је Бог у Старом завјету заповиједао. Друга група истражује зашто је Јеврејима дато обрезање и какав је оно знак било, од када се држало и који га народи данас држе. Ученици ове групе морају да изложе однос између религије и културе и да кажу каква је разлика између народних и вјерских обичаја. Ученици треће групе морају да кажу нешто о саборном рјешавању проблема у Цркви, о томе какав је значај сабора и за кога су њихове одлуке обавезујуће. Ко сабира вијерне на саборима и ко их надахњује? Да ли је неки од апостола био изнад осталих? Четврта група говори о томе шта је све заповијеђено хришћанима из многобоштва, чега да се чувају и шта се под тим подразумијева. Да ли то значи да су те ствари биле распрострањеније код оних који нису били Јевреји? Пета група излаже на који начин су саборске одлуке саопштене хришћанским општинама. Шта су то посланице и какав је њихов значај у Цркви, какав је био некад, а какав је данас? Да ли данас постоје неке посланице које се пишу и читају за велике празнике? Шеста група треба нешто да каже о томе кога све Христос спасава. Да ли постоје људи којима је спасење немогуће и да ли постоје неопростиви гријеси? Могу ли се спасити припадници свих народа и како? Да ли је Крштење битно и каква је разлика између крштења и обрезања?

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове лекције, који се састоји из неколико игара кроз које провјеравам шта су научили и како повезују научено градиво у цјелину. Ако остане времена, читамо одређено поглавље из Светог Писма.

Додатак припреми 6 – 5

1. Шта је одлучено на Апостолском сабору?
2. Ко је прорекао да ће Јерусалим бити срушен и пропасти?
3. Гдје се догодио силазак Светог Духа на апостоле?
4. Кога поред себе на икони има јеванђелист Матеј?
5. Шта нам је забрањено другом од Десет Божијих заповијести?
6. Чега треба да се чувају хришћани из незнабоштва?
7. Због чега се гњијев Божији подигао против Јевреја, па је Јерусалим срушен?
8. У ком виду је сишао Дух Свети на дан Педестнице на апостоле?
9. Како се слика јеванђелист Јован?
10. Која бића спадају у духовни свијет?

Мојсије, Христос, апостоли, Пилат, разбојник – безаконик, обрезање, љубав, сабор, римско право

34, 51, 67, 313, 1054 – разорење, Константин, отцјепљење, оснивање, сабор

Гонитељ, фарисеј, Тарс, Стефан – Савле

Сирија, Ананије, град, крштење – Дамаск

Стијена, проповијед, Андреј, рибар – Петар

Апостол, сабор, Антиохија, Кипар – Варнава

Савле, Дамаск, Петар, Варнава – Павле

Дап, или Флп

Разред: VI

Број часа: 6.

Методска јединица: Прво мисионарско путовање светог Павла

Тип часа: обрада новог градива

Уводни дио

Понављамо претходну лекцију. Тражим од њих да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Ученици прве групе треба да кажу све што знају о апостолу Павлу, о његовом животу прије него што је постао апостол и о његовом обраћењу. Какво је он имао образовање? Ученици друге групе говоре о хришћанском мисионарењу уопште. Шта значи ријеч мисионарење, ко је све позван да мисионари и како? Како ми можемо бити мисионари? Који људи су прије свега позвани да мисионаре и како они то чине? Коме они све проповиједају ријеч Божију? Трећа група треба нешто да каже уопште о положају Антиохије и античком периоду историје оних простора које данас обухватају Грчка и Турска. По чему је Антиохија значајна за хришћане? Нека наброје веће градове у Грчкој и у Малој Азији. Четврта група треба да каже нешто о Кипру и о догађају који се десио у Листри. Да би то разумјели морају нешто сазнати и о грчкој многобожачкој религији. Зашто апостоли нису пристали да их неко обожава? Да ли ми треба да жудимо за тим да нас неко обожава и да ли треба икада на то да пристанемо? Пета група говори о опасностима којима су се излагали апостоли приликом ширења вјере. Како су успјели да савладају све препреке и да издрже сва гоњења? Зашто људи нису вјеровали апостолима, а повјеровали су Јеврејима? Шеста група говори о томе колико је трајало прво мисионарско путовање светог апостола Павла. Да ли је то дуго и шта нам то говори? Да ли то значи да се велике ствари, као што је ширење вјере, не могу постићи на брзину?

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове лекције, који се састоји из неколико игара кроз које провјеравам шта су научили и како повезују научено градиво у цјелину. Ако остане времена, читамо одређено поглавље из Светог Писма.

Додатак припреми 6 – 6

1. Из којег града је свети апостол Павле кренуо на своја три мисионарска путовања?
2. Шта је био повод за сазивање Апостолског сабора у Јерусалиму?
3. Ко је од апостола одржао проповијед народу на Педесетницу?
4. Ко је установио Свету литургију?
5. Шта је радила Света Дијева Марија код Јосифа?
6. Ко је од апостола био с Павлом на првом путовању?
7. Да ли хришћани који долазе из незнабоштва морају да се обрезују?
8. Ко је био свети Стефан?
9. Којим ријечима је установљена Света литургија?
10. Шта нам је забрањено трећом Божијом заповијешћу?

Прогнани (Царство), блаженства (изреке), Јаир (кћи), Мојсије (Илија), милостиви (Самарјанин) – Царство, кћи, Илија, изреке, Самарјанин

Богаташ (Лазар), Витанија (Лазар), издајник (Јуда), првосвештеник (Ана), Понтије (Пилат) – Јуда, Лазар, Пилат, Ана, Лазар

Архиђакон, првомученик, вијенац, младић – Стефан

Тарс, фарисеј, гонитељ, Дамаск – Савле

Иконија, Дерва, Зевс, богови – Листра

Израиљци, Јудејци, гонитељи, богоубице – Јевреји

Стефан, Савле, Листра, Јевреји – каменовање

Дап, или Флп.

Разред: VI

Број часа: 7.

Методска јединица: Друго мисионарско путовање светог Павла

Тип часа: обрада новог градива

Уводни дио

Понављамо претходну лекцију. Тражим од њих да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Ученици прве групе треба да нешто кажу о Павловој упорности. Он иде поново у Листру гдје су га умало убили камењем. Зашто то ради? Да ли је његова љубав према људском спасењу била већа од страха од смрти? Друга група говори о Павловим помоћницима, Сили и Тимотеју. Да ли они људи који помажу апостолима чине велико дјело? Нека то упореде са послушности духовнику која важи као једна од хришћанских врлина и данас. Трећа група треба да објасни Павлово виђење Македноца која га позива да пређе у Македонију. Зашто Бог позива Павла преко сна у Европу? Да ли је циљ апостола био да рашире хришћанство само у појединим крајевима, или у свим? Шта је данас циљ Цркве? Четврта група има задатак да објасни зашто су Павле и Сила имали свугдје проблема, па тако и у Филипима и Солуну. Зашто су имали проблеме када нису кршили закон и нису никоме сметали? Ко их је највише прогањао и зашто? Шта мисле, шта је Павлу највише помагало да се избави од свих прогона? Пета група пише о томе зашто су апостоли ишли првенствено у велике градове. Да ли је првобитно хришћанство било вјера градова, или села? Које становништво је пријемчивије за примање нових ствари, сеоско, или градско? Шеста група треба нешто да каже о томе колико је времена свети Павле провео на другом путовању. Колики је простор за то вријеме обишао? Да ли је то било лако са ондашњим средствима саобраћаја? Колико се задржао у Коринту, важном лучком и трговачком центру?

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове лекције, који се састоји из неколико игара кроз које провјеравам шта су научили и како повезују научено градиво у цјелину. Ако остане времена, читамо одређено поглавље из Светог Писма.

Додатак припреми 6 – 7

1. Ко је пратио Павла на другом путовању?
2. Гдје су Павле и Варнава на првом путовању отпловили прво из Антиохије?
3. Ко је убио светог Стефана и како?
4. На којем дијелу Литургије Свети дарови бивају пренешени са жртвеника на престо?
5. Шта је Бог створио трећег дана?
6. Гдје су отишли Павле и Сила прво из Антиохије на почетку другог путовања?
7. У која три града се Павле највише задржао на првом путовању?
8. У ком граду је било много хришћана па је Павле отишао да их гони?
9. Наброј непокретне Господње празнике.
10. Гдје је су живјели свети Јосиф и Света Дијева Марија?

Распеће (Голгота), Јосиф (Ариматеја), мироносице (анђео), четрдесет (Вазнесење), Десет заповијести (Мојсије) – Вазнесење, Голгота, Ариматеја, Мојсије, анђео

Сујевјерје (гатање), Јахве (Теос), недјеља (Васкрсење), Јездра (Немија), Давид (Соломон) – гатање, Теос, Немија, Васкрсење, Соломон

Егејско море, прва црква, тамница, Македонија – Филипи

Побуна, Верија, Грци, Јевреји – Солун

Философи, главни град, идоли, Ареопаг – Атина

Година и по, залив, посланице, трговина – Коринт

Филипи, Солун, Атина, Коринт – Европа

Дап, или Флп.

Разред: VI

Број часа: 8.

Наставна јединица: Треће мисионарско путовање светог апостола Павла

Тип часа: обрада и понављање

Облик наставе: фронтални

Наставна метода: дијалошка

Уводни дио

Понављам са ученицима прво и друго мисионарско путовање. Нарочито наглашавам она мјеста која ће Павле обићи поново и на трећем путовању, а у којима је, дакле, већ основао мале црквене заједнице.

Главни дио

Наглашавам да Павле почиње и треће путовање из Антиохије и питам ученике гдје се налази Антиохија. Говорим ђацима да је обишао цркве Галатије и Фригије и тражим од њих да наброје те цркве које смо спомињали на претходним часовима, а које је сам Павле и основао. Говорим да се овога пута најдуже задржао у Ефесу и објашњавам им значај Ефеса као лучког и трговачког града. Поново наглашавам да је рано хришћанство било углавном вјера великих градова у којима су долазили људи послом и трговином из различитих крајева тако да су могли да чују ријеч Божију, јер апостоли, којих је, ипак, био ограничен број, нису могли да обиђу сва мјеста Римског царства, већ су морали да имају одређену стратегију. Причам ученицима о храму богиње Артемиде који је био у Ефесу и који се убраја у седам свјетских чуда, о томе да је он био од мермера и да је у Ефесу било доста златара који су живјели од прављења малих Артемидиних кипова, а њихов посао је био угрожен када су људи масовно почели да се обраћају од тих идола живоме Богу. Зато златар Димитрије диже побуну у којој су Павле и његови сапутници једва извукли живу главу. Они одлазе у Филипе, у Македонију, а затим опет у Коринт. Питам колико је Павле раније проповиједао у Коринту. Враћају се и у Троаду. Питам кога је Павле упознао у Троади. Павле одлази у Милит, гдје дозива старјешине црквене из Ефеса, јер је знао да их више неће видјети. Зашто није отишао у сам Ефес? Одлази бродом у Птолемаиду, а затим пјешке у Кесарију и Јерусалим, гдје бива ухваћен. Говорим о његовом хватању и о томе како су први хришћани прихватали страдање.

Завршни дио

Понављамо о опасностима са којима су се суочавали апостоли проповиједајући ријеч Божију, о опасностима од путивањих самих, као и о опасностима од људи који су мрзили Христа и хришћане и којима није требао разлог да их гоне.